Sofia Coppola

Sofia Carmina Coppola (New York, 1971ko maiatzaren 14a) Estatu Batuetako zuzendari, gidoigile, aktore, ekoizlea eta produktorea da. Francis Ford Coppola eta Eleanor Coppolaren alaba, Roman Coppolaren arreba eta Nicolas Cagen lehengusina da. 2004ean Gidoi Original onenaren Oscarra irabazi zuen Lost In Translation (2003) pelikularengatik. Premio horri esker, Coppola familiako 3. belaunaldia bihurtu zen Oscar sari batekin. Gainera, Zuzendari onenaren Oscar Sarirako izendapena lortzeko hirugarren emakumea izateaz gain, Cannes Zinemaldian 2017an The Beguilded filmagatik Zuzendari onenaren izendapena lortzean, bere historiako lorpen hori lortzen zuen bigarren emakumea izan zen.

 Bizitza 
Umea zelarik estra gisan agertu zen Francis Ford Coppola aitaren film askotan. The Godfather-ren esaterako, bataiatzen ari den haurra da. 1987ko Anna izeneko filmean aitarekin loturarik ez zuen haren lehen agerraldia izan zen. Nolanahi ere, paper ezagunena 1990eko The Godfather: Part IIIko Mary Corleonerena du. Winona Ryder gaixotu ostean hartu zuten. Kritika gogorrak jasan behar izan zituen. Hori zela eta, aktoretzari utzi eta zuzendaritzara pasatu zen, nahiz eta beste film bakanetan, 1999ko The Phantom Menace adibidez, papertxoren bat izan duen.

Zuzendari gisa arrakasta handiagoa lortu du. 2003ko Lost in Translation filmarengatik zuzendari onenaren Oscar Sarirako izendapena eskuratu zuen: historiako hirugarren emakumea da eta Estatu Batuetako lehendabizikoa. Hala eta guztiz ere, kritikak jasotzen segitu behar izan du, batik bat aita hura gabe horrelako ospea erdiestea ezinezkoa izanen zela leporatzen diote.

 Filmografia 
 Zuzendaria 
Taula honetan ikus daitezke zuzendutako filma bakoitzaren bi aktore, enpresa ekoizlea eta beste izenburuak (gaztelaniaz, frantsesez):
UrteaFilmaAktoreakEkoizleaIzenburuak (es,fr)1998Lick the Star -- --1999The Virgin SuicidesJames Woods, Kathleen TurnerParamount Vantage 2003Lost in TranslationBill Murray, Scarlett JohanssonAmerican Zoetrope2006Marie AntoinetteKirsten Dunst, Jason SchwartzmanAmerican Zoetrope2010SomewhereStephen Dorff, Elle FanningAmerican Zoetrope2013The Bling RingEmma Watson, Leslie MannAmerican Zoetrope2015A Very Murray ChristmasBill Murray, George Clooney --2017The BeguiledColin Farrell, Nicole KidmanAmerican Zoetrope 2020On the RocksBill Murray, Rashida JonesA242023PriscillaJacob Elordi, Cailee SpaenyTomer

 Aktorea 
Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
UrteaFilmaZuzendariaEkoizleaIzenburuak (es,fr)1972The GodfatherFrancis Ford CoppolaParamount Pictures 1974The Godfather Part IIFrancis Ford CoppolaParamount Pictures1983Rumble FishFrancis Ford CoppolaAmerican Zoetrope 1983The OutsidersFrancis Ford CoppolaAmerican Zoetrope1984The Cotton ClubFrancis Ford CoppolaAmerican Zoetrope 1984FrankenweenieTim BurtonWalt Disney Pictures1986Peggy Sue Got MarriedFrancis Ford CoppolaTriStar Pictures1987AnnaYurek Bogayevicz --1990The Godfather Part IIIFrancis Ford CoppolaParamount Pictures1991Hearts of Darkness: A Filmmaker's ApocalypseGeorge HickenlooperAmerican Zoetrope 1992The Godfather Trilogy: 1901-1980Francis Ford CoppolaParamount Pictures1993Inside Monkey ZetterlandJefery Levy --1999Star Wars: Episode I – The Phantom MenaceGeorge LucasLucasfilm 2001CQRoman Coppola --

 Erreferentziak 

 Kanpo estekak 

Kategoria:Sofia Coppola
Kategoria:Star Warseko aktoreak
Kategoria:Jatorrizko gidoi onenaren Oscar Sariaren irabazleak